Seda, et kirik on ema, ma tean. Mis asi on aga emakirik? Võib-olla Anonüümne selgitaks näiteks, milline on tema "emakirik".    Mis puutub aga sellesse, et keegi võiks olla ühtaegu EELK vaimulik ja nt rooma-katoliku (seda vist peab Anonüümne oma emakiriku all  silmas) diakon, siis ma küll sellist võimalust ei tea, välja-arvatud juhul, kui tegemist on rooma-katoliku kirikust EELK-sse üle tulnud inimesega. Sellisel juhul on ta aga kaotanud oma rooma-katoliku vaimulikuseisuse (kuigi ordinatsioon jääb kehtima).    Isik, kes võtab vastu rooma-katoliku diakoni- või preestriordinatsiooni, peab olema ka rooma-katoliku kirikus konfirmeeritud ja rooma-katoliku kiriku liige, seega ei saa EELK liiget minu teada rooma-katoliku diakoniks pühitseda.    Ja  üleüldse: miks just diakoniks? Miks mitte preestriks? Või piiskopiks?    Ah et tsölibaadiküsimus? Nojah, aga küllap ka sellele leiduks lahendus ...    Kas kellelgi on veel mingeid huvitavaid vandenõuteooriaid?